Filmi “The Ides of March” përqendrohet tek shoqëria dhe politika amerikane
Kritika e ka vlerësuar filmin dhe e sheh si një kandidat për çmimet Oscar.
Në filmin “The Ides of March” Stefan Majers, interpretuar nga Rajan Gosling, është një menaxher brilant i fushatës së kandidatit demokrat për president Majk Morris. Guvernatori Morris, interpretuar nga Xhorxh Kluni, përpiqet të fitojë zgjedhjet paraprake në Ohajo, të cilat janë kritike për të marrë emërimin e Partisë Demokrate. Stivën Majërs beson tek Morrisi. Por teksa ai përpiqet të hartojë axhendën politike të guvernatorit, ata përplasen. Morris nuk do kompromise por Majers ka frikë se guvernatori mund të humbasë. Tom Dafi është menaxher i fushatës së kandidatit rival të Morisit. Dafi përpiqet të minojë guvarnatorin duke i marrë Stivën Majersin. Takimi shkatërron besueshmërinë e Majersit dhe bën që ai të pushohet nga puna. Por ndodh diçka e papritur. Majers zbulon se guvernatori ka një sekret. Me këtë në dorë, ai e detyron guvernatorin të bëjë kompromise politike. Gjatë aleancës së tyre të trazuar, menaxheri ambicioz i fushatës dhe politikani i kompromentuar moralisht, arrijnë pranë qëllimit të përbashkët Filmi ka prekur ndjeshmërinë e shikuesve në Uashington, epiendra e politikës së vendit. Xhorxh Kluni është regjisor dhe bashkëskenarist i filmit. Krahas Rajan Gosling në rolin e Stefan Majersit, interpreton edhe Poll Xhiamati si Tom Dafi. Fituesit e çmimeve Oscar, Filip Sejmor Hofman dhe Mariza Tomei formojnë një grup aktorësh të njohur. Kluni thtoë se ndonëse filmi është artistik, ai përshkruan politikën e ditës. Filmi “The Ides of March” është i fundmi në serinë e filmave që pasqyrojnë mentalitetin politik amerikan. Një nga filmat më përfqëasues të këtij cikli ishte “Të gjithë njerëzit e presidentit” nga Alan J.Pakula. Ky film zbërthen administratën e Niksonit në vitet 70, kur dy gazetarë të Washington Postit zbuluan skandalin e Uotergejtit. Filmi “The Ides of March” përqëndrohet në një rrezik të ri: politikat ekstreme, politikat amorale dhe cinizmi - të gjitha në një nivel më të lartë.